
	KOMMISSIONEN FOR DE EUROPÆISKE FÆLLESSKABER


Bruxelles, den 18.11.2004
KOM(2004) 751 endelig
 
Forslag til

RÅDETS FORORDNING

om ændring af Rådets forordning (EF) nr. 866/2004 om en ordning i henhold til artikel 2 i protokol nr. 10 til tiltrædelsesakten, hvad angår landbrug og rejsendes afgiftsfri indførsel
(forelagt af Kommissionen)

BEGRUNDELSE

Ved forordning (EF) nr. 866/2004 indførte Rådet i henhold til artikel 2 i protokol nr. 10 til tiltrædelsesakten af 2003 en ordning med særlige regler for varer, tjenesteydelser og personer, som passerer linjen mellem de områder af Republikken Cypern, hvor regeringen for Republikken Cypern ikke udøver faktisk kontrol, og de områder, hvor regeringen for Republikken Cypern udøver faktisk kontrol.

Under henvisning til erfaringerne med forordningen siden dens ikrafttræden bør en række regler lempes og handelen med visse varer lettes. Med de foreslåede ændringer indføres der en procedure, hvorefter visse varer, som er genstand for eksportrestitutioner eller interventionsforanstaltninger og derfor i øjeblikket ikke er omfattet af den særlige ordning i linje-forordningen, kan indrømmes privilegeret behandling efter afgørelse truffet af den relevante forvaltningskomité som led i den fælles landbrugspolitik. For det andet indføres der med de foreslåede ændringer en procedure, hvorefter levende dyr og animalske produkter kan transporteres over den grønne linje. For det tredje betyder de foreslåede ændringer en forhøjelse af rejsendes afgiftsfri indførsel både med hensyn til værdi og mængde.

De foreslåede ændringer vil yderligere lette handelen over den grønne linje og bidrage til øens integration.
Forslag til

RÅDETS FORORDNING

om ændring af Rådets forordning (EF) nr. 866/2004 om en ordning i henhold til artikel 2 i protokol nr. 10 til tiltrædelsesakten, hvad angår landbrug og rejsendes afgiftsfri indførsel

RÅDET FOR DEN EUROPÆISKE UNION HAR -

under henvisning til protokol nr. 10 til akten vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union
, særlig artikel 2,

under henvisning til protokol nr. 3 til nævnte tiltrædelsesakt om de baseområder i Cypern, hvorover Det Forenede Kongerige Storbritannien og Nordirland udøver overhøjhed
, særlig artikel 6,
under henvisning til forslag fra Kommissionen
, og

ud fra følgende betragtninger:

(1)
Rådets forordning (EF) nr. 866/2004
 fastsætter særlige regler vedrørende varer, tjenesteydelser og personer, som passerer linjen mellem de områder af Republikken Cypern, hvor regeringen for Republikken Cypern ikke udøver faktisk kontrol, og de områder, hvor regeringen for Republikken Cypern udøver faktisk kontrol.
(2)
I lyset af erfaringerne med forordningen siden dens ikrafttræden bør en række regler vedrørende rejsetrafikken lempes og handelen med visse landbrugsprodukter lettes.

(3)
Forordning (EF) nr. 866/2004 bør derfor ændres -

UDSTEDT FØLGENDE FORORDNING:

Artikel 1

I forordning (EF) nr. 866/2004 foretages følgende ændringer:

(1)
Artikel 4 ændres således:

a)
Stk. 2 affattes således:
‘2.
Der skal ikke fremlægges toldangivelse for sådanne varer. Der skal ikke betales told eller afgifter med tilsvarende virkning for sådanne varer, medmindre de er berettiget til eksportrestitutioner eller interventionsforanstaltninger.

Kommissionen kan uanset stk. 1 i overensstemmelse med den relevante forvaltningskomitéprocedure inden for rammerne af den fælles landbrugspolitik fastsætte særlig gunstige vilkår og ordninger for adgang for varer, der er berettiget til eksportrestitutioner eller interventionsforanstaltninger.

For at garantere en effektiv kontrol foretages der registrering af de mængder, der passerer linjen.’
b)
Stk. 9 affattes således:

‘9.
Transport over linjen af levende dyr og animalske produkter, som er genstand for EF‑forskrifter på dyresundhedsområdet, er forbudt. Dette forbud kan hæves af Kommissionen ved afgørelse om vilkårene for handelen, som vedtages efter proceduren i artikel 58, stk. 2, i Europa-Parlamentet og Rådets forordning (EF) nr. 178/2002*.

(EFT L 31 af 1.2.2002, s. 1.’
(2)
Artikel 6 affattes således:

‘Artikel 6

1. 1.
Rådets direktiv 69/169/EØF* finder ikke anvendelse, men varer, som personer, der passerer linjen, medfører i deres personlige bagage, fritages for omsætningsafgift og punktafgift, hvis de er uden handelsmæssig karakter, og deres samlede værdi ikke overstiger 175 EUR pr. person.

2. 2.
Mængdegrænsen for fritagelsen for omsætningsafgift og punktafgift er 200 cigaretter og 1 liter spiritus.

3. 3.
Personer, som passerer linjen, fritages kun for omsætningsafgift og punktafgift på de i stk. 2 nævnte varer, hvis de er fyldt 17 år.

4. 4.
Inden for de mængdegrænser, der er omhandlet i stk. 2, og under hensyntagen til begrænsningen i stk. 3, tages der ved bestemmelsen af fritagelsen i stk. 1 ikke hensyn til værdien af de i stk. 2 nævnte varer.

(EFT L 133 af 4.6.1969, s. 6.’

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den [...]


På Rådets vegne


Formand

